**(ตัวอย่าง) ร่างสัญญา**

**สัญญามอบให้เอกชนทำหน้าที่เรียกเก็บค่าธรรมเนียมจอดรถแทนองค์กรปกครองส่วนท้องถิ่น**

สัญญาเลขที่………........….(๑).………...................

 สัญญาฉบับนี้ทำขึ้น ณ ………………..………………………….…………………................................................ตำบล/แขวง…………………..……………..…..........................อำเภอ/เขต…………….…………………………………..….…..จังหวัด…….…………………………………….……..… เมื่อวันที่ …….…… เดือน ………………..…………….. พ.ศ. .........…….ระหว่าง………………………………………….….……(๒)………...........................................................……………..…………โดย.............................................................ตำแหน่ง....………...……………………… (๓)…………………………………… ซึ่งต่อไปในสัญญานี้เรียกว่า “ผู้มอบหน้าที่” ฝ่ายหนึ่ง กับ……………..…………………(๔ ก)………….………………….. ซึ่งจดทะเบียนเป็นนิติบุคคล ณ ………….…..……………………………………………………………………………...........
มีสำนักงานใหญ่อยู่เลขที่………………………...……ถนน……………………………ตำบล/แขวง…….….……..………....…..... อำเภอ/เขต……………..………….…….จังหวัด………….…….………………….โดย………….………………..…………..……….....ผู้มีอำนาจลงนามผูกพันนิติบุคคล ปรากฏตามหนังสือรับรองของสำนักงานทะเบียนหุ้นส่วนบริษัท…..…….…….ลงวันที่……………เดือน.............................พ.ศ. ............(๕) (และหนังสือมอบอำนาจลงวันที่....………………...........…..) แนบท้ายสัญญานี้ (๖) (*ในกรณีที่ผู้รับมอบหน้าที่เป็นบุคคลธรรมดาให้ใช้ข้อความว่า* กับ...............
(๔ ข).........................อยู่บ้านเลขที่.................... ถนน.................................................. ตำบล/แขวง............................................. อำเภอ/เขต...........................จังหวัด.................................... ผู้ถือบัตรประจำตัวประชาชนเลขที่................................................................ ดังปรากฏตามสำเนาบัตรประจำตัวประชาชนแนบท้ายสัญญานี้) ซึ่งต่อไปในสัญญานี้เรียกว่า “ผู้รับมอบหน้าที่” อีกฝ่ายหนึ่ง

 คู่สัญญาได้ตกลงกันมีข้อความดังต่อไปนี้

 **ข้อ ๑** **ข้อตกลงการมอบหน้าที่**

 ๑.๑ ผู้มอบหน้าที่ตกลงมอบให้ผู้รับมอบหน้าที่ทำหน้าที่เรียกเก็บค่าธรรมเนียมจอดรถ
ในที่จอดรถแทนผู้มอบหน้าที่ในบริเวณพื้นที่.......................(๗)......................ตามข้อบัญญัติท้องถิ่นที่ประกาศใช้บังคับ
เพื่อประโยชน์ในการจัดระเบียบการจอดรถ ตามพระราชบัญญัติจัดระเบียบการจอดรถในเขตองค์กรปกครอง
ส่วนท้องถิ่น พ.ศ. ๒๕๖๒ **เอกสารแนบท้ายสัญญาผนวก ๑** ซึ่งต่อไปในสัญญานี้เรียกว่า “พื้นที่” โดยมีอัตราและวิธีการเรียกเก็บค่าธรรมเนียมจอดรถตามที่กำหนดในข้อบัญญัติท้องถิ่นซึ่งผู้มอบหน้าที่ได้ตราขึ้น
เพื่อกำหนดอัตราและวิธีการเรียกเก็บค่าธรรมเนียมจอดรถ ตามความในข้อ ๕ ของกฎกระทรวง การมอบให้เอกชน
ทำหน้าที่เรียกเก็บค่าธรรมเนียมจอดรถแทนองค์กรปกครองส่วนท้องถิ่น พ.ศ. ๒๕๖๔ **เอกสารแนบท้ายสัญญา ผนวก ๒** มีกำหนดระยะเวลา...............(๘)...............(.....................) ปี นับตั้งแต่วันที่...............เดือน...........................พ.ศ ....................ถึงวันที่................เดือน................................
พ.ศ. ...................

 ๑.๒ ผู้รับมอบหน้าที่ตกลงทำหน้าที่เรียกเก็บค่าธรรมเนียมจอดรถแทนผู้มอบหน้าที่ในบริเวณพื้นที่ตามข้อ ๑.1 โดยต้องจัดหาวัสดุ เครื่องมือเครื่องใช้และอุปกรณ์ต่าง ๆ ชนิดดี ตลอดจนบุคลากรที่มีความประพฤติดี มีสุขภาพดี มีความสามารถปฏิบัติงานด้วยความเรียบร้อยเหมาะสมและเพียงพอในการปฏิบัติหน้าที่ตามสัญญานี้ให้เป็นไปด้วยความเรียบร้อย เหมาะสม และมีประสิทธิภาพ โดยผู้รับมอบหน้าที่เป็นผู้ออกค่าใช้จ่ายเองทั้งสิ้น ทั้งนี้ ผู้รับมอบหน้าที่ต้องควบคุมดูแลให้พนักงานหรือลูกจ้างของผู้รับมอบหน้าที่ ปฏิบัติหน้าที่ด้วยความสุภาพเรียบร้อย หากปรากฏว่าบุคคลดังกล่าวปฏิบัติหน้าที่ไม่เรียบร้อย หรือ มีความประพฤติ หรือมีสุขภาพไม่เหมาะสมที่จะปฏิบัติหน้าที่ตามสัญญานี้ ผู้รับมอบหน้าที่ยินยอมเปลี่ยนพนักงานหรือลูกจ้างให้ใหม่
หรือแก้ไขอุปสรรคข้อขัดข้องของการปฏิบัติหน้าที่ตามที่ผู้มอบหน้าที่ได้แจ้งเป็นหนังสือให้ทราบ ภายในกำหนด..............(...............) วัน นับแต่ได้รับแจ้งจากผู้มอบหน้าที่

 **ข้อ ๒** **เอกสารอันเป็นส่วนหนึ่งของสัญญา**

เอกสารแนบท้ายสัญญาดังต่อไปนี้ให้ถือว่าเป็นส่วนหนึ่งของสัญญานี้

 ๒.๑ ผนวก ๑ (ข้อบัญญัติท้องถิ่นซึ่งประกาศใช้บังคับเพื่อประโยชน์ในการจัดระเบียบ
การจอดรถตามพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ. ๒๕๖๒) จำนวน...........(..............) หน้า

 ๒.๒ ผนวก ๒ (ข้อบัญญัติท้องถิ่นซึ่งกำหนดอัตราและวิธีการเรียกเก็บค่าธรรมเนียมจอดรถ
ตามกฎกระทรวงการมอบให้เอกชนทำหน้าที่เรียกเก็บค่าธรรมเนียมจอดรถแทนองค์กรปกครองส่วนท้องถิ่น พ.ศ. ๒๕๖๔ จำนวน...........(..............) หน้า

 ๒.๓ ผนวก ๓ รายงานการประชุมของสภาท้องถิ่นซึ่งกำหนดหลักเกณฑ์และวิธีการ
ในการมอบให้เอกชนทำหน้าที่เรียกเก็บค่าธรรมเนียมจอดรถแทน จำนวน...........(..............) หน้า

 ๒.๔ ผนวก ๔ ร่างขอบเขตของงาน จำนวน ..... (.....) หน้า

 ๒.๕ ผนวก ๕ ใบเสนอราคา จำนวน ..... (.....) หน้า

..................ฯลฯ................. (๙)

 ในกรณีที่มีปัญหาในการปฏิบัติหรือการตีความเงื่อนไขในสัญญานี้ ตลอดจนเอกสารแนบท้ายสัญญา ให้ผู้มอบหน้าที่เป็นผู้มีอำนาจพิจารณาวินิจฉัยชี้ขาด และผู้รับมอบหน้าที่จะต้องปฏิบัติตามคำวินิจฉัยของ
ผู้มอบหน้าที่ คำวินิจฉัยของผู้มอบหน้าที่ให้ถือเป็นที่สุด และผู้รับมอบหน้าที่ไม่มีสิทธิเรียกร้องค่าเสียหายหรือค่าใช้จ่ายใด ๆ เพิ่มเติมจากผู้มอบหน้าที่ทั้งสิ้น

 ถ้าสิ่งใดหรือการอันใดอันหนึ่งที่มิได้ระบุไว้ในรายละเอียดแนบท้ายสัญญานี้ แต่เป็นการ
อันจำเป็นต้องทำเพื่อให้งานแล้วเสร็จบริบูรณ์ถูกต้องตามวัตถุประสงค์แห่งสัญญานี้ ผู้รับมอบหน้าที่ต้องจัดการทำการนั้น ๆ ให้ โดยไม่คิดเอาค่าใช้จ่ายใด ๆ ทั้งสิ้น

 **ข้อ ๓ ประโยชน์หรือผลตอบแทน**

 ผู้รับมอบหน้าที่จะจัดส่งเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนที่ผู้มอบหน้าที่จะพึงได้รับเป็นเงินให้แก่ผู้มอบหน้าที่เป็นรายเดือน มีกำหนดตลอดระยะเวลาตามข้อ ๑.๑ รวมเป็นจำนวนเงินทั้งสิ้น ................... *(*๑๐) (................................) บาท ภายในกำหนดเวลาดังต่อไปนี้

 เดือนที่ ๑ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๒ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๓ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๔ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๕ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๖ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๗ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๘ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๙ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๑๐ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๑๑ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................)

 เดือนที่ ๑๒ ชำระภายในวันที่.............. เดือน..................... พ.ศ. .......... เป็นเงินจำนวน........................... บาท (............................................) (๑๑)

........... ฯลฯ ............

 ผู้รับมอบหน้าที่ต้องจัดทำบัญชีรายรับ - รายจ่าย ที่เป็นปัจจุบันและนำส่งให้ผู้มอบหน้าที่
พร้อมเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนในวรรคหนึ่ง หากผู้รับมอบหน้าที่ปกปิดหรือแสดงข้อเท็จจริงอันเป็นเท็จเกี่ยวกับเงินค่าธรรมเนียมจอดรถที่จัดเก็บได้ อันมีผลทำให้ผู้มอบหน้าที่ได้รับเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนตามข้อนี้น้อยลง
ให้ถือว่าผู้รับมอบหน้าที่ ผิดสัญญา ผู้มอบหน้าที่มีสิทธิบอกเลิกสัญญาและมีสิทธิเรียกค่าเสียหายใด ๆ ที่เกิดขึ้นด้วย

การจัดส่งเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนที่ผู้มอบหน้าที่จะพึงได้รับ รวมทั้งเงินอื่นใดที่ผู้รับมอบหน้าที่ต้องชำระตามสัญญานี้ ให้ผู้รับมอบหน้าที่จัดส่งให้แก่ผู้มอบหน้าที่
ณ กองคลัง/สำนักการคลัง สำนักงาน หรือที่ทำการ.............................(๒).................................... หรือโดยวิธีการโอนผ่านธนาคาร
 หรือวิธีการอื่นใดตามที่คู่สัญญาตกลงร่วมกันเป็นหนังสือ ทั้งนี้ ผู้รับมอบหน้าที่เป็นผู้รับภาระเงินค่าธรรมเนียม
หรือค่าบริการอื่นใดทั้งปวงเกี่ยวกับการโอน รวมทั้งค่าใช้จ่ายใด ๆ ที่ธนาคารเรียกเก็บ (ถ้ามี)

 บรรดาเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทน รวมทั้งเงินอื่นใดที่ผู้รับมอบหน้าที่ต้องชำระตามสัญญานี้ แต่ผู้รับมอบหน้าที่ไม่ชำระให้ถูกต้องครบถ้วนตามสัญญา
ผู้มอบหน้าที่มีสิทธิบังคับจากหลักประกันตามข้อ ๘ ได้ทันที

 **ข้อ ๔ หน้าที่และความรับผิดของผู้รับมอบหน้าที่**

 ในการปฏิบัติหน้าที่ตามสัญญานี้ ผู้รับมอบหน้าที่จะต้องปฏิบัติตามข้อกำหนดและเงื่อนไข
ในสัญญาและเอกสารแนบท้ายสัญญา ตลอดจนกฎหมาย กฎกระทรวง ระเบียบ ประกาศ ข้อบังคับ ข้อบัญญัติท้องถิ่นที่เกี่ยวข้อง และแนวปฏิบัติอื่นใดของทางราชการ ทั้งที่ใช้บังคับอยู่ในปัจจุบันและที่จะใช้บังคับต่อไป
ในภายหน้า รวมทั้งต้องปฏิบัติดังต่อไปนี้

 ๔.๑ ยื่นแบบแสดงรายการและชําระภาษีอากรตามประมวลรัษฎากร ประจําปีภาษีทุกปี
ตลอดอายุสัญญาฉบับนี้ และให้ส่งสําเนาเอกสารหลักฐานการยื่นแบบแสดงรายการและชําระภาษีให้ผู้มอบหน้าที่ทราบด้วย ภายใน ๑๕ (สิบห้า) วัน นับแต่วันยื่น

 4.2 ระมัดระวังมิให้เกิดความเสียหายแก่บุคคลอื่น หากผู้รับมอบหน้าที่หรือพนักงานหรือลูกจ้าง
ของผู้รับมอบหน้าที่ กระทำการหรือละเว้นการกระทำการโดยจงใจหรือประมาทเลินเล่อ หรือกระทำ
นอกวัตถุประสงค์ของสัญญานี้ เป็นเหตุให้เกิดความเสียหายแก่ผู้มอบหน้าที่หรือบุคคลอื่น ผู้มอบหน้าที่ไม่ต้องรับผิดชอบในความเสียหายใด ๆ โดยผู้รับมอบหน้าที่ต้องรับผิดชดใช้ค่าสินไหมทดแทนสำหรับความเสียหายที่เกิดขึ้นแก่ผู้มอบหน้าที่หรือบุคคลอื่นนั้น หากผู้มอบหน้าที่ถูกเรียกร้องหรือฟ้องร้องหรือต้องชดใช้ค่าสินไหมทดแทน
ให้แก่บุคคลอื่นไปแล้ว ผู้รับมอบหน้าที่จะต้องดำเนินการใด ๆ เพื่อให้มีการว่าต่างแก้ต่างให้แก่ผู้มอบหน้าที่
โดยค่าใช้จ่ายของผู้รับมอบหน้าที่เอง รวมทั้งจะต้องชดใช้ค่าสินไหมทดแทนสำหรับความเสียหายนั้น ๆ ตลอดจนค่าใช้จ่ายใด ๆ อันเกิดจากการถูกเรียกร้องหรือฟ้องร้องให้แก่ผู้มอบหน้าที่ทันที

 4.3 ชำระหนี้ค่าภาษีอื่นใด ตลอดจนค่าธรรมเนียมและค่าใช้จ่าย
ต่าง ๆ ที่เกี่ยวกับการรับมอบหน้าที่ตามสัญญานี้ตามกฎหมาย กฎ ระเบียบ และข้อบังคับที่ใช้บังคับอยู่
ในขณะนี้และที่จะออกใช้บังคับต่อไปในภายหน้าแทนผู้รับมอบหน้าที่ทั้งสิ้น โดยต้องชำระให้แก่ผู้มอบหน้าที่ภายใน ๑๕ (สิบห้า) วัน นับแต่วันที่ได้รับแจ้งจากผู้มอบหน้าที่

 ๔.๔ ไม่ใช้พื้นที่เพื่อวัตถุประสงค์อื่นใดนอกเหนือจากการปฏิบัติหน้าที่ตามสัญญานี้

 ๔.๕ ใช้ความชำนาญ ความระมัดระวัง และใช้ความสามารถในการปฏิบัติหน้าที่ตามสัญญานี้
ให้เป็นไปตามมาตรฐานของผู้ประกอบธุรกิจซึ่งประกอบกิจการในทำนองเดียวกัน โดยผู้รับมอบหน้าที่จะต้องคำนึงถึงชื่อเสียงและภาพลักษณ์ของผู้มอบหน้าที่ด้วย

 ๔.๖ ดูแลรักษาความสะอาดบริเวณพื้นที่ให้อยู่ในสภาพเหมาะสมและสะดวกในการจอดรถ ตลอดจนจัดการให้การจอดรถภายในพื้นที่ตามสัญญาเป็นไปด้วยความเรียบร้อย

 ๔.๗ รายงานผลการปฏิบัติหน้าที่ตามสัญญานี้ ตลอดจนปัญหา และ/หรืออุปสรรคที่ได้เกิดขึ้นและที่คาดว่าจะเกิดขึ้นในอนาคตให้ผู้มอบหน้าที่ทราบเป็นระยะตามที่ผู้มอบหน้าที่กำหนด เว้นแต่เป็นกรณีจำเป็น
ที่จะต้องแก้ไขโดยด่วนให้รายงานผู้มอบหน้าที่ทันที เมื่อผู้มอบหน้าที่มีคำวินิจฉัยหรือคำสั่งเป็นประการใดแล้วให้ผู้รับมอบหน้าที่ปฏิบัติไปตามนั้น

 **ข้อ ๕ การควบคุมงานของผู้มอบหน้าที่**

 ผู้รับมอบหน้าที่ต้องยินยอมให้ผู้มอบหน้าที่เจ้าหน้าที่ของผู้มอบหน้าที่ ตลอดจนบุคคล
ที่ผู้มอบหน้าที่แต่งตั้งหรือมอบหมายเข้าไปสังเกตการณ์ และตรวจสอบความเรียบร้อยในการปฏิบัติหน้าที่
ของผู้รับมอบหน้าที่ในพื้นที่ได้ตลอดเวลา

 **ข้อ ๖** **ค่าปรับ**

 ถ้าผู้รับมอบหน้าที่ผิดนัดไม่ชําระเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนที่ผู้มอบหน้าที่จะพึงได้รับให้ครบถ้วนภายในระยะเวลาที่กําหนดไว้ในข้อ ๓
ผู้รับมอบหน้าที่ยินยอมให้ผู้มอบหน้าที่คิดค่าปรับเป็นรายวัน (เศษของวันนับเป็นหนึ่งวัน) ในอัตราร้อยละ ๓.๕ (สามจุดห้า) ของเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทน
ที่ผู้มอบหน้าที่จะพึงได้รับในแต่ละรอบระยะเวลาตามข้อ ๓ นับแต่วันที่ผู้รับมอบหน้าที่ผิดนัดเป็นต้นไป
จนกว่าผู้มอบหน้าที่จะได้รับชําระเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนที่ผู้มอบ
หน้าที่จะพึงได้รับในแต่ละรอบระยะเวลาดังกล่าวจนครบถ้วน

 **ข้อ ๗** **การมอบช่วง**

 ผู้รับมอบหน้าที่จะต้องไม่เอางานทั้งหมดหรือแต่บางส่วนแห่งสัญญานี้ไปมอบช่วงอีกทอดหนึ่ง
เว้นแต่ได้รับความเห็นชอบเป็นหนังสือจากผู้มอบหน้าที่แล้ว การมอบหน้าที่ช่วงดังกล่าวนั้น ไม่เป็นเหตุให้ผู้รับมอบหน้าที่หลุดพ้นจากความรับผิดหรือพันธะหน้าที่ตามสัญญานี้ และผู้รับมอบหน้าที่จะยังคงต้องรับผิดในความผิด
และความประมาทเลินเล่อของผู้รับมอบช่วง หรือของตัวแทน หรือพนักงาน หรือลูกจ้างของผู้รับมอบช่วงนั้น
ทุกประการ

 **ข้อ 8 หลักประกันการปฏิบัติตามสัญญา**

ในขณะทำสัญญานี้ผู้รับมอบหน้าที่ได้นำหลักประกันเป็น..........(๑๒)..........เป็นจำนวนเงิน..........บาท (..........) ซึ่งเท่ากับร้อยละ ๕ (ห้า) ของเงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนตามสัญญามามอบให้แก่ผู้มอบหน้าที่เพื่อเป็นหลักประกันการปฏิบัติตามสัญญานี้ และในกรณีที่ผู้รับมอบหน้าที่ผิดสัญญา ผู้มอบหน้าที่มีสิทธิบังคับจากหลักประกันการปฏิบัติตามสัญญาได้

 กรณีผู้รับมอบหน้าที่ใช้หนังสือค้ำประกันมาเป็นหลักประกันการปฏิบัติตามสัญญา ให้ทำตามแบบหนังสือที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดหรือหนังสือค้ำประกันอิเล็กทรอนิกส์ตามวิธีการที่กรมบัญชีกลางกำหนด และจะต้องมีอายุการค้ำประกันตลอดไป
จนกว่าผู้รับมอบหน้าที่พ้นข้อผูกพันตามสัญญานี้

 หลักประกันที่ผู้รับมอบหน้าที่นำมาวางเป็นประกันให้ตามวรรคหนึ่ง จะต้องมีอายุครอบคลุมความรับผิดทั้งปวงของผู้รับมอบหน้าที่ตลอดอายุสัญญา ถ้าหลักประกันที่ผู้รับมอบหน้าที่นำมามอบให้ดังกล่าวมีมูลค่าลดลงหรือเสื่อมค่าลงหรือมีอายุไม่ครอบคลุมถึงความรับผิดของผู้รับมอบหน้าที่ตลอดอายุสัญญา
หรือมีเหตุที่ทำให้เชื่อว่าผู้ค้ำประกันอาจไม่สามารถปฏิบัติตามสัญญาค้ำประกันได้ ไม่ว่าด้วยเหตุใด ๆ ก็ตาม ผู้รับมอบหน้าที่ต้องหาหลักประกันใหม่หรือหลักประกันเพิ่มเติมให้มีจำนวนครบถ้วนตามวรรคหนึ่งมามอบให้
ผู้มอบหน้าที่ภายใน ๓๐ (สามสิบ) วัน นับถัดจากวันที่ได้รับแจ้งเป็นหนังสือจากผู้มอบหน้าที่ ถ้าผู้รับมอบหน้าที่
ไม่สามารถจัดหาหลักประกันใหม่หรือหลักประกันเพิ่มเติม แล้วแต่กรณี ให้เป็นที่พอใจของผู้มอบหน้าที่
ภายในกำหนดเวลาดังกล่าวผู้มอบหน้าที่มีสิทธิบอกเลิกสัญญานี้ได้

การคืนหลักประกันสัญญา ผู้มอบหน้าที่จะคืนให้ผู้รับมอบหน้าที่เมื่อผู้รับมอบหน้าที่พ้นจาก
ข้อผูกพันและความรับผิดทั้งปวงตามสัญญานี้แล้วและไม่ว่ากรณีใด ๆ จะคืนให้โดยไม่มีดอกเบี้ย

 **ข้อ ๙ การบอกเลิกสัญญา**

 ๙.๑ ถ้าผู้รับมอบหน้าที่ผิดสัญญาข้อใดข้อหนึ่ง ผู้มอบหน้าที่มีสิทธิบอกเลิกสัญญาได้
 เมื่อผู้มอบหน้าที่ได้บอกเลิกสัญญาแล้ว ผู้มอบหน้าที่มีสิทธิที่จะมอบให้เอกชนอื่นทำหน้าที่เรียกเก็บค่าธรรมเนียมจอดรถในที่จอดรถในพื้นที่ตามข้อ ๑.1 แทน ในกรณีเช่นว่านี้ ถ้าผู้รับมอบหน้าที่รายใหม่
นำส่งเงินค่าธรรมเนียมจอดรถที่จัดเก็บได้และหรือประโยชน์หรือผลตอบแทนที่ผู้มอบหน้าที่จะพึงได้รับเป็นจำนวนเงินต่ำกว่าที่ผู้รับมอบหน้าที่มีหน้าที่ต้องชำระตามสัญญานี้ ผู้รับมอบหน้าที่ยอมรับผิดชดใช้เงินค่าธรรมเนียมจอดรถที่จัดเก็บได้ และ/หรือประโยชน์หรือผลตอบแทนในจำนวนที่ต่ำหรือขาดไปนั้นจนครบ พร้อมกับชดใช้ค่าเสียหาย ตลอดจนค่าใช้จ่ายในการนี้อีกส่วนหนึ่งด้วย

 ๙.๒ ในระหว่างที่ยังไม่ครบกำหนดอายุสัญญา หากปรากฏว่ามีเหตุให้ผู้มอบหน้าที่
เชื่อได้ว่าผู้รับมอบหน้าที่ไม่สามารถปฏิบัติหน้าที่ตามสัญญานี้ให้ลุล่วงไปด้วยดีได้ หรือถ้าผู้รับมอบหน้าที่
ถูกพิทักษ์ทรัพย์เด็ดขาดหรือต้องคำพิพากษาถึงที่สุดของศาลให้เป็นบุคคลล้มละลาย หรือเพิกเฉยไม่ปฏิบัติ
ตามคำสั่งของผู้มอบหน้าที่ เจ้าหน้าที่ของผู้มอบหน้าที่ บุคคลที่ผู้มอบหน้าที่แต่งตั้งหรือมอบหมายตามข้อ ๕
ผู้มอบหน้าที่มีสิทธิบอกเลิกสัญญาได้ทันที ในกรณีเช่นนี้ให้นำความในข้อ ๙.๑ มาใช้บังคับโดยอนุโลม

 ๙.๓ เมื่อสัญญานี้สิ้นสุดลงไม่ว่าในกรณีใด ผู้รับมอบหน้าที่ต้องขนย้ายบรรดาวัสดุ เครื่องมือเครื่องใช้และอุปกรณ์ต่าง ๆ (ถ้ามี) ออกไปจากบริเวณพื้นที่ดังกล่าวโดยเร็ว โดยผู้รับมอบหน้าที่
เป็นผู้เสียค่าใช้จ่ายเองทั้งสิ้น

 **๑๐. การบังคับค่าปรับ ค่าเสียหาย และค่าใช้จ่าย**

 ในกรณีที่ผู้มอบหน้าที่ใช้สิทธิบอกเลิกสัญญา เพราะเหตุที่ผู้รับมอบหน้าที่ผิดสัญญาข้อ ๓ ข้อ ๗ ข้อ ๘ หรือข้อ ๙ จนเป็นเหตุให้เกิดค่าปรับ ค่าเสียหาย หรือค่าใช้จ่ายแก่ผู้มอบหน้าที่ ผู้รับมอบหน้าที่ต้องชดใช้ค่าปรับ ค่าเสียหาย หรือค่าใช้จ่ายดังกล่าวให้ผู้มอบหน้าที่โดยสิ้นเชิงภายในกำหนด ..... (๑๓) ..... (.........................) วัน นับถัดจากวันที่ได้รับแจ้งเป็นหนังสือจากผู้มอบหน้าที่ หากผู้รับมอบหน้าที่ไม่ชดใช้
ให้ถูกต้องครบถ้วนภายในระยะเวลาดังกล่าว ให้ผู้มอบหน้าที่มีสิทธิบังคับจากหลักประกันตามข้อ ๘ ได้ทันที
 หากบังคับค่าปรับ ค่าเสียหาย หรือค่าใช้จ่ายจากหลักประกันตามข้อ ๘ แล้วยังไม่เพียงพอ ผู้รับมอบหน้าที่ยินยอมชำระเงินส่วนที่เหลือหรือที่ยังขาดอยู่จนครบถ้วนตามจำนวนค่าปรับ ค่าเสียหาย
หรือค่าใช้จ่ายนั้นภายในกำหนด ..... (๑๔) ..... (.........................) วัน นับถัดจากวันที่ได้รับแจ้งเป็นหนังสือ
จากผู้มอบหน้าที่

 **๑๑. การงดหรือลดค่าปรับ**

ในกรณีที่มีเหตุเกิดจากความผิดหรือความบกพร่องของฝ่ายผู้มอบหน้าที่ หรือเหตุสุดวิสัย
หรือเกิดจากพฤติการณ์อันหนึ่งอันใดที่ผู้รับมอบหน้าที่ไม่ต้องรับผิดตามกฎหมาย ทำให้ผู้รับมอบหน้าที่ไม่สามารถทำการตามเงื่อนไขและกำหนดเวลาแห่งสัญญานี้ได้ ผู้รับมอบหน้าที่จะต้องแจ้งเหตุหรือพฤติการณ์ดังกล่าว
พร้อมหลักฐานเป็นหนังสือให้ผู้มอบหน้าที่ทราบ เพื่อของดหรือลดค่าปรับ ภายใน ๑๕ (สิบห้า) วัน
นับถัดจากวันที่เหตุนั้นสิ้นสุดลง

 ถ้าผู้รับมอบหน้าที่ไม่ปฏิบัติให้เป็นไปตามความในวรรคหนึ่ง ให้ถือว่าผู้รับมอบหน้าที่ได้สละสิทธิเรียกร้องในการที่จะของดหรือลดค่าปรับ โดยไม่มีเงื่อนไขใด ๆ ทั้งสิ้น เว้นแต่กรณีเหตุเกิดจากความผิด
หรือความบกพร่องของฝ่ายผู้มอบหน้าที่ซึ่งมีหลักฐานชัดแจ้งหรือผู้มอบหน้าที่ทราบดีอยู่แล้วตั้งแต่ต้น

 การงดหรือลดค่าปรับตามวรรคหนึ่ง อยู่ในดุลพินิจของผู้มอบหน้าที่ที่จะพิจารณาตามที่เห็นสมควร

**๑๒. การบอกกล่าว**

 การบอกกล่าวใดที่คู่สัญญาฝ่ายหนึ่งจะต้องแจ้งให้คู่สัญญาอีกฝ่ายหนึ่งทราบตามสัญญานี้จะต้องทำเป็นหนังสือส่งไปยังที่อยู่ของคู่สัญญาที่ระบุไว้ในสัญญานี้ หากคู่สัญญาเปลี่ยนแปลงที่อยู่ต้องแจ้งให้คู่สัญญา
อีกฝ่ายหนึ่งทราบภายใน...................(.............................) วัน นับแต่วันเปลี่ยนแปลงที่อยู่ หากไม่แจ้งและคู่สัญญาฝ่ายใดฝ่ายหนึ่งได้ส่งหนังสือบอกกล่าวแก่คู่สัญญา ณ ที่อยู่ตามที่ระบุไว้ในสัญญานี้ให้ถือว่าได้ส่ง
โดยชอบแล้ว

สัญญานี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความ
โดยละเอียดตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

(ลงชื่อ)………………………………...………. ผู้มอบหน้าที่

(……........……...…………………….)

(ลงชื่อ)……………………………...…………. ผู้รับมอบหน้าที่

(……........……...…………………….)

(ลงชื่อ)……………………………...…………. พยาน

(……........……...…………………….)

(ลงชื่อ)……………………………...…………. พยาน

(……........……...…………………….)

**คำอธิบายเกี่ยวกับ**

**สัญญาการมอบเอกชนทำหน้าที่เรียกเก็บค่าธรรมเนียมจอดรถแทนองค์กรปกครองส่วนท้องถิ่น**

 (๑) ให้ระบุเลขที่สัญญาในปีงบประมาณหนึ่ง ๆ ตามลำดับ

 (๒) ให้ระบุชื่อขององค์กรปกครองส่วนท้องถิ่น

 (๓) ให้ระบุชื่อและตำแหน่งผู้บริหารขององค์กรปกครองส่วนท้องถิ่น

 (๔) ให้ระบุชื่อผู้รับมอบหน้าที่

 ก. กรณีนิติบุคคล เช่น ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด

 ข. กรณีบุคคลธรรมดา ให้ระบุชื่อและที่อยู่

 (๕) เป็นข้อความหรือเงื่อนไขเพิ่มเติม ซึ่งองค์กรปกครองส่วนท้องถิ่นผู้ทำสัญญาอาจเลือกใช้หรือตัดออกได้ตามข้อเท็จจริง

 (๖) เป็นข้อความหรือเงื่อนไขเพิ่มเติม ซึ่งองค์กรปกครองส่วนท้องถิ่นผู้ทำสัญญาอาจเลือกใช้หรือตัดออกได้ตามข้อเท็จจริง

 (๗) ให้ระบุขอบเขตหรือพื้นที่ที่จะมอบให้เอกชนทำหน้าที่เรียกเก็บค่าธรรมเนียมจอดรถแทน

 (๘) ให้ระบุระยะเวลาที่จะมอบให้เอกชนทำหน้าที่เรียกเก็บค่าธรรมเนียมจอดรถแทนทั้งหมดเป็นจำนวนปี และให้ระบุระยะเวลาตั้งแต่วันใดถึงวันใดให้ชัดเจน ซึ่งจะต้องสัมพันธ์กับวิธีการจัดเก็บและการลงทุน

 (๙) เป็นข้อความหรือเงื่อนไขเพิ่มเติม ซึ่งองค์กรปกครองส่วนท้องถิ่นผู้ทำสัญญาอาจเลือกใช้หรือตัดออกได้ตามข้อเท็จจริง

(๑๐)ให้ระบุจำนวนค่าธรรมเนียมจอดรถหรือผลประโยชน์ตอบแทนที่องค์กรปกครองส่วนท้องถิ่นประสงค์จะได้รับหรือที่เอกชนเสนอจะมอบให้แก่องค์กรปกครองส่วนท้องถิ่นตลอดอายุของสัญญา

(๑๑) ให้ระบุระยะเวลาและจำนวนค่าธรรมเนียมจอดรถหรือผลประโยชน์ตอบแทนที่เอกชนจะมอบให้แก่องค์กรปกครองส่วนท้องถิ่นในแต่ละเดือนให้ชัดเจน

 (๑๒) หลักประกันที่เอกชนนำมามอบไว้แก่องค์กรปกครองส่วนท้องถิ่นเมื่อลงนามในสัญญา เพื่อเป็นการประกันความเสียหายที่อาจจะเกิดขึ้นจากการปฏิบัติตามสัญญา ซึ่งองค์กรปกครองส่วนท้องถิ่นอาจเลือกใช้หรือตัดออกได้ตามข้อเท็จจริง ดังนี้

 (๑๒.๑) เงินสด

 (๑๒.๒) เช็คหรือดราฟท์ที่ธนาคารเซ็นสั่งจ่าย ซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชำระต่อเจ้าหน้าที่ หรือก่อนวันนั้นไม่เกิน ๓ วันทำการ

 (๑๒.๓) หนังสือค้ำประกันของธนาคารภายในประเทศตามตัวอย่างที่คณะกรรมการนโยบายกำหนดโดยอาจเป็นหนังสือค้ำประกันอิเล็กทรอนิกส์ตามวิธีการที่กรมบัญชีกลางกำหนดก็ได้

 (๑๒.๔) หนังสือค้ำประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือ
ค้ำประกันของธนาคารที่คณะกรรมการนโยบายกำหนด

 (๑๒.๕) พันธบัตรรัฐบาลไทย

 (๑๓) ) เป็นข้อความหรือเงื่อนไข ซึ่งองค์กรปกครองส่วนท้องถิ่นผู้ทำสัญญาสามารถพิจารณากำหนดได้
ตามความเหมาะสม

 (๑๔) เป็นข้อความหรือเงื่อนไข ซึ่งองค์กรปกครองส่วนท้องถิ่นผู้ทำสัญญาสามารถพิจารณากำหนดได้
ตามความเหมาะสม